OTT पर पूरे किए 37 मिलियन व्यूअर्स , सबसे ज्यादा बार देखी जाने वाली वेब सीरीज बनी
Shahid Kapoor and Vijay Sethupathi's web series 'Farzi' breaks viewership record on OTT शाहिद कपूर और विजय सेतुपति की वेब सीरीज फर्जी  OTT पर खूब धमाल मचा रही है। इसी के साथ हाल ही में फर्जी OTT प्लेटफॉर्म पर सबसे ज्यादा देखी जाने वाली वेब सीरीज बन गई है।
शाहिद कपूर और विजय सेतुपति की वेब सीरीज फर्जी OTT पर खूब धमाल मचा रही है। इसी के साथ शुक्रवार को फर्जी OTT प्लेटफॉर्म पर सबसे ज्यादा देखी जाने वाली वेब सीरीज बन गई है। भले ही सीरीज को क्रिटिक्स से मिक्स रिस्पॉन्स मिले हों, लेकिन फैंस के बीच अब भी इस सीरीज का क्रेज बरकरार है। यही वजह है कि 10 फरवरी से अब तक फर्जी ने 37 मिलियन से ज्यादा व्यूअर्स पूरे कर लिए हैं।
फर्जी ने किया मिर्जापुर और पंचायत 2 को पीछे
ऑरमैक्स मीडिया द्वारा जारी की गई लिस्ट के मुताबिक शाहिद कपूर की फर्जी सबसे ज्यादा बार देखी जाने वाली वेब सीरीज की लिस्ट में टॉप पर है। वहीं दूसरे नंबर पर अजय देवगन की वेब सीरीज रुद्र है, जिसके अब तक 35. 2 मिलियन व्यूअर्स हैं। वहीं तीसरे नंबर पर पंकज त्रिपाठी और अली फजल की वेब सीरीज मिर्जापुर सीजन 2 है , जिसके अब तक 32.5 मिलियन व्यूअर्स रहे हैं। बता दें कि इसमें उन व्यूअर्स को शामिल नहीं किया गया है, जिन्होंने दोबारा वेब सीरीज देखी है।
सबसे ज्यादा बार देखी जाने वाली टॉप वेब सीरीज:
क्या है वेब सीरीज फर्जी की कहानी ?
फर्जी एक स्ट्रीट आर्टिस्ट की कहानी है, जो सिस्टम और गरीबी से तंग आकर जुर्म का रास्ता अपनाता है और नकली नोट बनाना शुरू कर देता है। इस सीरीज में विजय सेतुपति ने कॉप का किरदार निभाया है, जो नकली नोट बनाने वाले गिरोह का पीछा करता है। सीरीज में 30-40 मिनट के आठ एपिसोड हैं, जिनकी शूटिंग में करीब आठ हफ्ते का समय लगा है। यह वेब सीरीज अमेजॉन प्राइम पर स्ट्रीम की जा रही है।
फर्जी में शाहिद के अलावा राशि खन्ना, के के मेनन, जाकिर हुसैन, भुवन अरोड़ा, अमोल पालकर और कुब्रा सेत मुख्य भूमिका में हैं।